khistorydata/jeongjo-sjw-relations huggingface dataset:
정조 3년
李在學。以刑曹言啓曰。今此傳敎內罪人李宜蕃罪狀。與大成。一而二二而一。而若論其絶悖至凶。則宜蕃之惡。實有浮於大成。見今三覆隔宵。不可不及時議讞。劃卽論理稟處事。命下矣。罪人李宜蕃。情狀之絶悖至凶。實有浮於大成。誠如聖敎。其所勘律。似無異同。而宜蕃則初因金萬太之還索前日所給嫌錢。遽生不給之計。轉相鬪毆。終至戕殺之境。此與强盜之殺人而卽地奪財。小有差間。故當初勘律。以鬪毆故殺人論斷者。似以此也。今又反覆思量。且考律文終不襯合於不待時之律。依例三覆擧行。何如。傳曰。昨日云云之敎。以大成事。彷彿宜蕃之故。更令論理稟處矣。觀此草記。卿等儘有所見。深得議讞之體。依此施行。可也。
정조 3년
又以刑曹言啓曰。外囚罪人業伊李宜蕃黃己宗等依律事。判下矣。依判下。所當卽爲擧行。而法典內罪人行刑。必待季冬。依法典依律。罪人業伊等。趁季冬行刑事。分付各該道臣之意。敢啓。傳曰。知道。
정조 3년
大司憲趙時俊。大司諫徐有元。司諫李東郁。掌令申致權。副應敎趙尙鎭。持平沈樂洙。副校理李儒慶。正言李濟萬。修撰朴天行嚴思晩。副修撰李命勳啓曰。請喬桐府黜置罪人鄭致達妻。快正王法。以洩神人之憤。請還寢遠竄罪人韓翼謩。全吾草記勿施之命。仍施遠竄之典。請放歸田里罪人金相福。亟令王府。拿鞫嚴問。快正王法。請黑山島圍籬罪人龜柱。亟加嚴鞫。快正王法。答三司曰。不允。措辭見上
정조 3년
大司憲趙時俊。大司諫徐有元。司諫李東郁。掌令申致權。持平沈樂洙。正言李濟萬啓曰。請濟州牧移配罪人敬彬。亟令王府。更爲設鞫得情。請彦衡養遂獻遂。竝令王府。設鞫嚴問。請還寢會遂絶島定配之命。仍令王府。嚴鞫得情。請還寢李觀源定配之命。更令王府。嚴鞫得情。請遲晩後物故罪人啓能。亟施孥籍之典。請令王府。一依古典。趾賊等凶種之年未滿者。待其稍長。卽施邦刑。俾絶凶逆易種養禍之患。請物故罪人志恒之支屬應坐者。絶島散配。答兩司曰。不允。措辭見上
정조 3년
掌令申致權啓曰。請大靜縣爲奴罪人金壽賢。依律處斷。請興陽縣爲奴罪人河翼龍。南海縣爲奴罪人金重得。亟命王府。設鞫得情。快正王法。請梁山郡定配罪人錫達。依律處斷。請削黜罪人金漢耆。亟施竄配之典。請海南縣竄配罪人金載順。亟令王府。設鞫嚴問。請三水府定配罪人洪達洙。亟令王府。更加嚴鞫。依律處斷。請大靜縣定配罪人聖中。亟令王府。設鞫嚴問。期於得情。快正王法。請削版罪人有臣宗甲義駿。竝令王府。設鞫嚴問。依律處斷。請鍾城府定配罪人趙濟泰。海南縣定配罪人李潤成。更令王府。設鞫得情。施以當律。請楸子島定配罪人趙嵎。亟寢酌處之命。仍令王府。設鞫得情。快正王法。請薪智島荐棘罪人瑩中。設鞫嚴問。快施當侓。請濟州牧定配罪人後樂。亟令王府。更加嚴鞫。期於得情。請慶源府定配罪人鳴遠。依律處斷。請三水府定配罪人孫效忠。泗川縣定配罪人柳仁培。放逐本鄕罪人李鳳昌沈德一李德成。罪人申世輝蔡伯周盧聖翊。仍令王府。更加嚴鞫。期於得情。請逆輅妻。爲先絶島定配。請李璟韓後良金默行兪纘柱金奎五等。令王府。設鞫嚴問。究覈得情。答府曰。不允。措辭見上
정조 3년
司諫李東郁啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟命王府。設鞫得情。快正王法。請海南縣定配罪人李弘濟。亟令王府。設鞫嚴問。請海南縣竄配罪人金載順。亟令王府。設鞫嚴問。請大靜縣定配罪人聖中。放逐罪人有臣宗甲義駿等。竝令王府。設鞫嚴問。期於得情。快正王法。請海美縣定配罪人申光復。更令王府。嚴鞫得情。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。嚴鞫得情。夬正王法。請定配罪人具翼遠。亟寢酌處之命。仍令王府。嚴鞫得情。快施當律。請減死安置罪人大燮。亟寢酌處之命。仍令王府。設鞫得情。快正王法。請減死罪人弼海。亟寢酌處之命。仍令王府。設鞫得情。快正王法。請遠竄罪人安兼濟李宅鎭。亟命王府。竝加嚴鞫。期於得情。依律處斷。請恒善支屬。亟命散配。日謙兄弟。竝投絶島。以嚴隄防。請荐棘罪人瑩中。亟令王府。設鞫嚴問。快施當律。請固城縣投畀罪人李鎭常。巨濟府絶島安置罪人朴宗集。亟令王府。拿鞫得情。施以當律。請河東府減死定配罪人昌鼎。依律處斷。請濟州牧減死定配罪人範聖。依律處斷。請漆原縣定配罪人志遜。更令王府。設鞫嚴問。期於得情。請減死定配罪人德秀。亟令王府。更加嚴鞫。快正王法。請削出罪人鄭履煥。絶島安置。請淸川君金鍾正。亟命刋去爵秩。姑先放逐田里。請平海郡殺獄罪人黃師憲。亟收減死之命。更加嚴訊。期於得情。以重償命之典。請定配罪人權翊。亟令王府。嚴加刑訊。依律處斷。請鎭海縣定配罪人埏。亟令王府。拿鞫得情。仍施當律。其應坐支屬。不可遠地散配而止。亦竝施絶島散配之典。請順海。亟令王府。刻期發捕。嚴鞫得情。請李璟金默行兪纘柱韓後良金奎五等。亟令王府。嚴鞫得情。快伸王章。請申大年。亟施屛裔之典。請定配罪人元榦。亟寢酌處之命。仍令王府。嚴鞫得情。依律處斷。請亟寢鎭寬大春酌處之命。更加嚴鞫得情。請鄭致達妻使喚奴婢。竝令該府。一一査出。遠地散配。請前使任聖周。亟施邊遠定配之典。情逆賊尙魯亟施孥戮之典。答院曰。不允。措辭見上
정조 3년
修撰嚴思晩疏曰。伏以臣五載經幄。一味尸素。居常愧懼。若隕淵谷。日昨講筵登對。聖上以近日言路之不開。深示憂歎。繼以論思之地。亦事循默。至有責勉之敎。臣俯首仰聆。惶愧縻措。自不覺感泣。噫自上雖無樂聞之誠。爲臣子者。猶當隨事進言。以盡職分。而今殿下側身虛心。導之使言。若是勤摯。臣雖至愚。亦豈忍終始泯默。以負求助之聖意乎。嗚呼我殿下旣憂言路之不開。則亦知言路之所以不開者乎。三司討逆之論。卽是擧國臣民之所同情。殿下亦知其不可不用法。而兩逆魁之尙今戴頭於覆載之間者。專由於拘私恩而屈王章。終古以來。豈有三司伏閤。不得請逐止者乎。沫血請討之擧。遂成不誠之文具。經年閱歲。上下相持。此何等大義。而猶尙如是。則顧何望言路之自開乎。臣則以爲亟從三司之請。然後言路始開矣。殿下以英明之姿。當鼎盛之會。勵精圖治。日不暇給。凡所設施注措。罔不在於憂民。殿下亦旣知所先務矣。人君之所厭聞者凶年也。是故水旱風雹之災。每爲衰世之忌諱。以凶爲豊。從古所患。而我殿下則雖以今歲八路之同豊。軫恤民隱之敎。有倍於歉歲。此是千古帝王之盛節。臣不勝欽仰之至。然而如傷之念。雖甚懇惻。奉行之臣。不善仰體。則恩敎易歸於虛文。徒言無補於實政。昨年嶺南逋糴之今年徵捧者。屢次飭敎。減之又減。此誠莫大之惠政。守令之奉行者。必須量度民情。均排折捧。然後實惠方可以下究。而外邑擧行。率多久遠未捧。變換督徵之弊。此若不能痛禁。則終使懷保之聖澤。閼而不宣。伏願嚴飭方伯。俾杜其弊焉。王言之體。所貴簡重。而臣每覩傳敎之出於朝紙者。則一札十行。丁寧反復。少無一毫之餘蘊。此蓋聖上燭理甚精。發言成章。而諄複之際。或有費辭之歎。惟願深體如綍之義。以軫傷煩之戒焉。朝廷氣像。貴在寬和。而殿下於發號施令之際。或不無急遽之歎。雖於閑漫不急之事。一切催督。頃刻間傳敎屢下。此雖出於振肅頹綱。飭勵群使之聖意而自下擧行。因是而或致忙後錯了之患。不但政令之有傷嚴急。其在涵養之工。亦恐有妨。伏願深留聖意焉。守令數遞。實是外方無窮之弊。迎送之際。民受其病。簿書之間。吏緣爲奸。且守令之責任甚多。雖素着治績者。不能無一二事得失。而少絓文綱。輒遭譴斥。此甚可惜。而至於道臣則事體尤別。不可以一事之失。遽加斥黜。雖以今番湖南道臣事言之。査啓旣到。而喉院誤爲請推。遂至譴罷八朔之內兩道臣。此豈重藩任恤民弊之意乎。繡衣廉問。必擇侍從之公明綜核者。法意有在。暗行之時。廉探旣詳。而出頭之後。更加査究然後上聞。尙患其虛實之相蒙。而至於向來或有特遣宣傳官廉問之擧。彼旣與御史有異。不得出頭査實。但以所聞於民間者。直爲上徹。安保其眞僞之不相混乎。此則不待臣言之畢。而聖明有所洞燭。亦願聖上留意焉。外方上納之際。京司情債。本是謬規。而近年以來。徵索倍加。外方之誅求於民間者。因此而侵廣。殘戶一年之費。或過十金。貽弊滋多。而以事關京司之故。道臣不得裁抑。守令惟務奉承。此等鎖細。本不足以上煩天聽。而顧其爲弊。則實爲小民難支之一端。明飭有司。痛加釐革焉。蔭官十窠之輪差。實是我聖上振掩滯之至意。而初未嘗的指某官。定爲文窠。故文官旣遷之後。則還差蔭官。文參下之司果出六者。無所區處。尙多淹滯。此豈當初變通之意乎。臣謂宜一如廟社令三曹郞例。以某官十窠。定爲文窠。俾無隨意子奪。有始無終之弊焉。近來法禁解弛。至於昨日捕校事而極矣。武藝別監之奉命。闕門咫尺之地。浪藉毆打。裂破衣冠。此實莫大之變怪。其在嚴國體立紀綱之道。不可不痛加重繩。當該大將。亦不可不各別嚴處。而第念掖隷之奉命。若無明白之標驗。只憑其口傳。則一經此事之後。安知無憑藉犯禁之弊乎。亦宜嚴加檢束。以杜後弊焉。臣與世聾瞽。聞見孤陋。時政得失。生民休戚。實無所剽於耳而接於目。今者草草數語。不足以仰塞聖意之萬一。惶愧之極。措躬無地。省疏具悉。所陳諸條袞闕時弊。言皆切近。當思有改無勉之道。討逆事。前後章奏之批。已悉之矣。昨年逋糴事。爾言甚是。自廟堂措辭嚴關。另飭各道。俾無惠未究之嘆。京司誅求之弊。足係小民難支之端。各令所司。嚴加檢束。蔭官十窠之輪差文臣。未嘗指的某窠。定爲文窠者。當初定制。煞有商量者。蓋官制。文臣元無不爲之窠故也。捕將事。已諭於大臣儒臣擧條之答矣。奉命掖隷之因此憑藉犯禁。可謂先事之慮。欲爲嚴加防戢者也。
정조 3년
己亥十一月十二日。記事官姜彙鈺。刑曹疏批。添書罪人尙光澤三覆啓目。傳曰。僉議旣有異同之見。其在重死刑之道。不可遽然置法。筵臣之奏。自本曹。謄書一通下本道。令道臣。更爲詳査啓聞爲良如敎。
정조 3년
刑曹殺獄罪人居士式連三覆啓目。傳曰。罪人式連殺人之跡。則雖甚昭然無疑是乃。蓋此致斃。殆近邂逅。且其起閙。由於潛奸。原究其情。合施傅生之典。減死定配爲良如敎。
정조 3년
己亥十一月十二日酉時。上御誠正閣。右承旨入侍時。右承旨徐有防。假注書徐鼎修。記事官金健修鄭東浚以次進伏訖。上曰。今日啓覆。所活不多。予心終日甚不樂矣。有防曰。獄情旣無疑端。則雖不得不置之當死之科。而渠輩亦豈有冤乎。上曰。積年文案。端緖不一。其於憑考議讞之際。或有一毫差錯。則人之生殺。於是判焉。是豈不重難乎。有防曰。文書考覈極難矣。命有防讀奏年分狀啓訖。命退。諸臣以次退出。
정조 3년
行都承旨鄭民始坐。左承旨徐有防坐。右承旨朴祐源坐直。左副承旨李義弼坐。右副承旨金夏材坐。同副承旨金勉柱坐直。注書二員未差。假注書李錫夏仕柳文養仕直。事變假注書柳光澺仕。
정조 3년
金勉柱啓曰。大提學黃景源牌不進推考傳旨。今方捧入。而前後飭敎之下。日事違召。事體所在。誠極未安。更爲牌招。何如。傳曰。允。
정조 3년
傳于徐有防曰。禮房承旨。持永陵祭報府入侍。
정조 3년
金勉柱啓曰。假注書徐鼎修。身病猝重。勢難察任。今姑改差。何如。傳曰。允。
정조 3년
承旨前望單子入之。朴祐源落點。
정조 3년
傳于金夏材曰。右承旨入侍。
정조 3년
徐鼎修改差代。以柳文養爲假注書。
정조 3년
以右承旨朴祐源牌不進罷職傳旨。傳于鄭民始曰。無他可引之事。有何難進之端乎。揆以處義。誠涉未安。從重推考。更爲牌招入直。
정조 3년
金勉柱啓曰。大提學黃景源牌不進推考傳旨。今方捧入矣。前後飭敎。不啻嚴截。而日事違召。無意擧行者。事體道理。俱極未安。更卽牌招。何如。傳曰。允。
정조 3년
徐有防啓曰。大提學黃景源。再牌不進推考傳旨。今方捧入矣。前後飭敎。不啻嚴截。而一向違牌。無意膺命。揆以事體。誠極未安。所當更請牌招。而係是一日三牌。何以爲之。敢稟。傳曰。更爲牌招。
정조 3년
己亥十一月十三日。記事官姜彙鈺。刑曹僞造罪人金奉鎭加刑啓目。傳曰。更加嚴刑。期於得情爲良如敎。
정조 3년
刑曹殺獄罪人李千奉加刑啓目。傳曰。更加嚴刑。期於得情爲良如敎。
정조 3년
刑曹御寶僞造罪人朴𤩕加刑啓目。傳曰。更加嚴刑。期於得情爲良如敎。
정조 3년
刑曹。印賊奴德基段。依前照律。明年啓覆時稟處。而干連則從輕重勘處。何如。啓目。傳曰。依允。
정조 3년
己亥十一月十三日辰時。上御誠正閣。禮房承旨入侍時。右承旨徐有防。假注書徐鼎修。記事官金健修鄭東浚以次進伏訖。上命書傳敎曰。左承旨許遞。前望單子入之。上曰。新除授承旨待下批牌招察任。出榻敎命書傳敎曰。承旨房仍。又命書傳敎曰。禮房承旨馳詣永陵奉審以來。命退。諸臣以次退出。
정조 3년
己亥十一月十三日午時。上御誠正閣。都承旨入侍時。行都承旨鄭民始。假注書徐鼎修。記事官徐龍輔鄭東浚以次進伏訖。上命民始讀奏公事訖。上曰。注書出去。近來修整日記持入。賤臣承命持入。民始曰。近來堂后日記。多不趁卽修入。或於考出之際。每患苟艱。此後則各別申飭。必於三朔限內。使之修納。何如。上曰。依爲之。出擧條命退。諸臣以次退出。
정조 3년
己亥十一月十三日未時。上御誠正閣。右承旨入侍時。右承旨朴祐源。假注書徐鼎修。記事官徐龍輔鄭東浚以次進伏訖。上曰。下番翰林出去。赤裳山城形止案持入。東浚曰。下番翰林。例不得出去。故敢達矣。上曰。然則上番出去持入。可也。龍輔持入。命祐源讀奏。上曰。御製冊名。多爲誤書。其所修整。極爲麤雜。不成貌樣。可謂駭然矣。命書傳敎曰。史庫曝曬。何等愼重之事。而今夏赤裳山城形止案。適此取考。元不成樣。不但字劃莫辨。御製冊子名號誤書者。又甚夥然。事之駭然。莫此爲甚。其時史官。雖已出六。不可不釐正。前翰林李信祜。從重推考。誤書處。其令來詣朝房。修正以納事。申飭。命退。諸臣以次退出。
정조 3년
己亥十一月十三日酉時。上御誠正閣。坐直承旨入侍時。同副承旨金勉柱。假注書柳文養。記事官徐龍輔鄭東浚以次進伏訖。命書傳敎曰。明日傳香後。同副承旨馳詣宗廟永禧殿景慕宮奉審。祭物祭井看審。諸執事進排官摘奸。仍詣元陵奉審。永祐園一體奉審。祭物看審等事。亦如廟殿宮例爲之。上曰。注書出去。新入日記及都監儀軌持入。賤臣承命出。持入。命退。承史以次出。
정조 3년
行都承旨鄭民始坐。左承旨徐有防坐直。右承旨朴祐源坐。左副承旨李義弼坐。右副承旨金夏材坐直。同副承旨金勉柱坐。注書二員未差。假注書李錫夏仕柳文養仕直。事變假注書柳光澺仕。
정조 3년
李義弼啓曰。大司憲趙時俊呈辭。執義兪彦鏶在外。掌令金鍾厚在外。掌令申致權。持平沈樂洙尹得孚呈辭。今日以監察茶時之意。敢啓。傳曰。知道。
정조 3년
徐有防啓曰。大提學黃景源牌不進推考傳旨。今方捧入。而特敎申飭之下。如是違牌。無意擧行者。事體所在。誠極未安。更卽牌招。何如。傳曰。允。
정조 3년
又啓曰。檢閱鄭東浚。謂有親病。陳疏經出。原疏以國忌齋戒。纔已退却矣。所當直捧禁推傳旨。而此與無端經出有異。推考警責。何如。傳曰。允。
정조 3년
金勉柱。以都摠府言啓曰。今日入直內三廳武兼禁軍及軍兵等。當爲中日習射。而國忌相値。不得爲之之意。敢啓。傳曰。知道。
정조 3년
傳于朴祐源曰。奉審承旨入侍。
정조 3년
金夏材啓曰。禁衛營從事官來言。今日本營軍兵。日次私習云矣。敢啓。傳曰。知道。
정조 3년
徐有防啓曰。明日冬至望闕禮。依例爲之之意。敢啓。傳曰。知道。
정조 3년
又啓曰。大提學黃景源再牌不進推考傳旨。今方捧入。而成命之下。如是違召。終不擧行者。事體道理。俱極未安。所當更請牌招。而係是一日三牌。何以爲之。敢稟。傳曰。更爲牌招。
정조 3년
徐有防啓曰。大提學黃景源三牌不進推考傳旨。今方捧入。而特敎申飭。非止一再。連日違召。已過累十。而今日三牌。又不膺命。使莫重製進之命。至今不爲擧行者。事體道理。誠極未安。所當更請牌招。而係是一日四牌。何以爲之。敢稟。傳曰。更爲牌招
정조 3년
己亥十一月十四日辰時。上御誠正閣。奉審承旨入侍時。左承旨徐有防。假注書柳文養。記事官金健修鄭東浚以次進伏訖。上曰。注書出去。景慕宮孝徽宮祝文謄入。賤臣承命謄入。命讀祭報府訖。上曰。注書持此祭報府出去。招致吏曹書吏。獻官以下諸執事。一一整齊後。傳香事。分付。賤臣承命出分付還入。命退。承史以次出。
정조 3년
己亥十一月十四日未時。上御誠正閣。右承旨入侍時。右承旨朴祐源。假注書柳文養。記事官金健修徐龍輔以次進伏訖。上曰。下番翰林。何不入侍乎。祐源曰。以親病。陳疏徑出矣。上曰。自本院爲啓辭乎。祐源曰。俄已爲之矣。上曰。今日坐直承宣誰也。祐源曰。徐有防金夏材矣。上曰。注書出去。今日傳香時獻官以下諸執事。果能一一整齊後傳香乎知入。賤臣承命出問後入奏曰。盡爲整齊後傳香云矣。上曰。注書出去。景慕宮孝徽宮祭報府持入。賤臣承命持入。命祐源讀之。上曰。注書出去。元陵奉審承旨尙無消息。使之崔促。禮房承旨入侍。上注書入侍事分付後。爾則馳詣孝徽宮。祭物祭器看審。諸執事進排官摘奸以來。賤臣承命出。傳命之際。禮房承旨入侍事。聽瑩而未傳。惶悚萬萬。
정조 3년
己亥十一月十四日未時。上御誠正閣。右承旨入侍。禮房承旨追後入侍時。右承旨朴祐源。假注書柳文養。記事官金健修徐龍輔以次進伏訖。上曰。注書出往孝徽宮。進排官諸執事。摘奸以來。禮房承旨及上注書入侍事。分付。可也。文養承命退出。賤臣李錫夏追入進伏。上曰。禮房承旨入侍事。廳注書不爲出傳乎。賤臣曰。不爲出傳矣。上曰。禮房承旨入侍事。分付。可也。出榻敎賤臣承命出來。左承旨徐有防召入進前。上命書傳敎曰。莫重傳命。注書惟以紛擾爲事。專不誠勤。承宣入侍事傳命出去後。不傳而入。旋無去處。事之寒心。莫此爲甚。假注書柳文養。爲先從重推考。自堂上。後勿如是之意。另加嚴飭。又命書傳敎曰。日寒如此。金吾時囚中輕囚倂放送。上命祐源先退。又命書傳敎曰。右副承旨馳詣毓祥宮延祜宮懿昭廟奉審。進排官諸執事。摘奸以來。仍命退。諸臣以次退出。
정조 3년
行都承旨鄭民始坐。左承旨徐有防坐。右承旨朴祐源坐。左副承旨李義弼坐直。右副承旨金夏材坐。同副承旨金勉柱坐直。注書二員未差。假注書李錫夏仕柳文養仕直。事變假注書柳光澺仕。
정조 3년
大殿王大妃殿惠慶宮中宮殿。政院玉堂朝廷二品以上六曹堂上兩司長官奉朝賀冬至單子問安。傳曰。知道。
정조 3년
徐有防啓曰。判中樞府事蔡濟恭。旣入闕中。兼帶判義禁。不爲肅謝。直爲出去。事甚未安。推考警責。何如。傳曰。允。
정조 3년
徐有防啓曰。大提學黃景源牌不進推考傳旨。今方捧入。而昨日三牌之後。又復違召終不膺命。揆以事體。極爲未安。更卽牌招。何如。傳曰。更爲牌招。
정조 3년
鄭民始啓曰。大提學黃景源。再牌不進推考傳旨。今方捧入。所當更請牌招。而係是一日三牌。何以爲之。敢稟。傳曰。更爲牌招。
정조 3년
金夏材啓曰。卽者。修撰嚴思晩。謂有親病。陳疏經出。原疏以國忌齋戒。纔已退却矣。所當直捧禁推傳旨。而此與無端經出有異。推考警責。何如。傳曰。允。
정조 3년
金勉柱啓曰。大提學黃景源。三牌不進推考傳旨。今方捧入。而如是違召。終不膺命。揆以事體。極涉未安。所當更請牌招。而係是一日四牌。何以爲之。敢稟。傳曰。更爲牌招。
정조 3년
傳于金勉柱曰。未下直守令。皆令明日辭朝。
정조 3년
金勉柱啓曰。大提學黃景源。四牌不進推考傳旨。今方捧入。而屢勤飭敎。惟事違召。徒傷事體。有損分義。揆以道理。誠甚未安。所當更請牌招。而係是一日五牌。何以爲之。敢稟。傳曰。揆以分義。何敢若此。更爲牌招。
정조 3년
己亥十一月十五日午時。上詣孝徽宮。晝茶禮入侍時。左承旨徐有防。同副承旨金勉柱。假注書柳文養。記事官金健修徐龍輔以次侍立訖。上具翼善冠黲袍烏犀帶。詣靈座前。有防捧香。勉柱捧爐。上三上香。有防進爵。上執爵獻爵。勉柱奉爵奠于靈座前。有防讀祭文訖。贊啓請哭。上哭。在位者皆哭。贊啓請止哭。上止哭。在位者皆止哭。勉柱捧祭文燎於坎。上入內。承史以次退出。
정조 3년
己亥十一月十五日未時。上御誠正閣。禮房承旨入侍時。左承旨徐有防。假注書柳文養。記事官金健修徐龍輔以次進伏訖。上曰。同副承旨入侍。出榻敎賤臣承命出傳。與同副承旨金勉柱偕入進伏。上命有防讀孝徽宮親製祭文訖。上曰。下番翰林持此祭文草出去。精寫以入。仍命退。承史以次出。
정조 3년
行都承旨徐有慶坐。左承旨徐有防坐。右承旨朴祐源坐。左副承旨李義弼坐。右副承旨金夏材坐直。同副承旨金勉柱坐直。注書二員未差。假注書李錫夏坐李度謙仕直。事變假注書柳光澺仕。
정조 3년
徐有防啓曰。明日常參經筵取稟。傳曰。停。李義弼啓曰。大司憲趙時俊呈辭。執義兪彦鏶。掌令金鍾厚在外。掌令申致權。持平沈樂洙尹得孚呈辭。今日以監察茶時之意。敢啓。傳曰。知道。
정조 3년
傳于朴祐源曰。戶房承旨入侍。
정조 3년
承旨前望單子入之。徐有慶落點。
정조 3년
備忘記。奉朝賀謝事之後。今因私覿。見此重臣。予之心因切感舊。而況未施於奉朝賀者。可不施於此重臣乎。念子之功。惜子之去。宜有寓意之道。知敦寧府事洪樂春。陞授本府判事。
정조 3년
傳于金勉柱曰。判敦寧具允鈺。方帶劇務。本職許遞。
정조 3년
傳于徐有慶曰。政官牌招開政。
정조 3년
徐有防啓曰。昨有下直守令。皆令今日辭朝之敎。而獨江界府使柳戇。尙不下直之故。問其委折。方欲入來云。而日已晏朝無動靜者。事體不但駭然。拜辭亦於食後爲之乎。今日國綱。將爲此輩所壞。予亦末如之何矣。事涉乖常。自政院。爲先以此委折。問于該曹以啓事命下矣。問于吏曹。則以爲査問委折於本曹上直書吏及使令等處。則以爲未下直守令辭朝之命。下於昨夜二更。而以夜禁不得知委。罷漏後。始爲持牌知委於江界府使柳戇處云矣。敢啓。傳曰。知道。柳戇之家。在數十里外乎。沈念祖朴漢奎之所及期聞知者。獨戇也。不之知乎。該曹査奏。殆涉曲循。當該堂上。從重推考。
정조 3년
徐有慶啓曰。入啓文書。何等鎭重。而前後申飭之下。又爲誤書。屢勤聖敎。事甚未安。當該注書。推考警責。何如。傳曰。所爲極爲慌亂。每以此屢勤飭敎。則此等微細事。亦焉敢乃爾。況於今夏。以傳旨事傳敎。尤何等嚴截。則如渠末官。如是無忘乎。若不明示好惡。則其如培養小官。作成新進之義。果安在哉。假注書柳文養。刋名仕版。
정조 3년
柳文養刋名代。李度謙爲假注書。
정조 3년
傳于金勉柱曰。傳敎誤傳當該司謁。推考。
정조 3년
以吏曹參議鄭元始牌不進罷職傳旨。傳曰。只推。更爲牌招。
정조 3년
有政。吏批。判書宋德相在外未肅拜。參判兪彦鎬陳疏下鄕。參議鄭元始進。右副承旨金夏材進。啓曰。判書宋德相在外未肅拜。參判兪彦鎬陳疏下鄕。小臣獨政未安。何以爲之。敢稟。傳曰。只出緊任。以李鎭衡爲右尹。徐有鍊爲兵曹佐郞。金觀欽爲良才察訪。判敦寧單洪樂春。資憲今超崇正。陞授事承傳。
정조 3년
兵批。兼判書具允鈺病。參判李普行病。參議兪恒柱病。參知李亨元入直進。同副承旨金勉柱進。啓曰。前判敦寧具允鈺。自吏曹送西矣。當爲知中樞下批。而輔國判書京畿監司。皆以見帶。依例加設知中樞下批之意。敢啓。傳曰。知道。知事單具允鈺。副司直鄭民始李鎭衡趙英鎭。
정조 3년
己亥十一月十六日辰時。上御誠正閣。右承旨入侍時。右承旨朴祐源。假注書柳文養。記事官金健修。徐龍輔。以次進伏訖。上曰。都承旨今日不爲仕進乎。陳疏乎。祐源曰。以病不爲仕進矣。命書傳敎曰。都承旨不爲仕進云。許遞。前望單子入之。賤臣承命出傳。持入前望單子。又命書傳敎曰。新除授都承旨。待下批牌招察任。上曰。注書出去。今日守令下直者幾人乎。知入。賤臣承命出問後。入奏曰。咸從府使沈念祖。泰川縣監朴漢奎二人云矣。上曰。注書出去。問以昨日傳敎之下。獨江界府使之不爲下直。何故也。知入。賤臣承命出問後。入奏曰。問諸通禮院書員。則不知其不入來之故云矣。上曰。注書出去。招致吏曹守令次知書吏。詳問具委折知入。賤臣承命出問後。入奏曰。昨日傳敎。出於二更量。而因近來夜禁之至嚴。待罷漏。知委於三守令家矣。兩守令則先爲入來。而江界府使則今方入來云矣。上曰。注書出去。分付。以昨有未下有守令。皆令明日辭朝之敎。則江界府使之今方入來云者。事關紀綱。守令次知書吏。自本院科治。問其委折以奏。賤臣承命出。分付。還入。上曰。注書出去。問以特敎之下。守令不爲下直。而職在該房。尙無請推之擧何故也。知入。賤臣承命出問後。入奏曰。該房承旨。以爲方欲請推之際。有守令次知書吏科治問奏之命。詳知具委折而欲爲啓辭。故有此遲延。致勤提敎。惶恐待罪云矣。上曰。注書出去。該房承旨。當爲處分。請推啓辭。勿爲之意。分付。賤臣承命出傳還入。上命書傳敎曰。昨有下直守令。皆令今日辭朝之敎。而獨江界府使柳戇。尙不下直之故。問其委折。方欲入來云。而日已晏朝。尙無動靜者。事體不但駭然。拜辭亦於食後爲之乎。今日國綱。將爲此輩所壞了。予亦末如之何矣。事涉乖常。自政院爲先以此委折。問于該曹以啓。又命書曰。分置六房。董礪百司。其職固。何如。而爲承宣者。不能察一守令事。致煩提敎。近日政院之溺職。皆如是。殊極可悶。該房承旨。爲先從重推考。
정조 3년
己亥十一月十六日未時。上御誠正閣。戶房承旨入侍。同副承旨追後入侍時。右承旨朴祐源。假注書李錫夏。記事官徐龍輔金健修。以此進伏訖。上曰。同副承旨入侍事。分付。可也。出榻敎賤臣承命出來。同副承旨金勉柱召入進前。以柳文養推考啓辭。上命書刋名仕版批答。仍下敎賤臣曰。注書望各別擇擬。可也。上曰。都承旨今番初爲之乎。勉柱曰。然矣。上命書傳敎曰。近日大提學之違牌。多至五六牌。少不下三四牌。徒損朝綱。又傷事面。然而跋文製進凡例撰成之事。不容許久遲滯。大提學黃景源。從重推考。更爲牌招。仍命退。諸臣以次退出。
정조 3년
行都承旨徐有慶坐。左承旨徐有防坐。右承旨朴祐源坐直。左副承旨李義弼坐。右副承旨金夏材坐。同副承旨金勉柱坐直。注書二員未差。假注書徐龍輔仕李度謙奉命在外。事變假注書柳光澺仕直。
정조 3년
李義弼啓曰。大司憲趙時俊牌不進。執義兪彦鏶。掌令金鍾厚在外。申致權。持平沈樂洙尹得孚牌不進。今日以監察茶時之意。敢啓。傳曰。知道。
정조 3년
金勉柱。以都摠府言啓曰。今日入直內三廳武兼禁軍及軍兵等。中日習射。請出標信。傳曰。知道。
정조 3년
李義弼啓曰。合辭方張之時。憲府無詣臺之員。除在外外呈告人員。竝卽牌招。何如。傳曰。允。
정조 3년
徐有防啓曰。檢閱鄭東浚。由限已過。卽爲牌招入直。何如。傳曰。允。
정조 3년
傳于徐有慶曰。諸承旨持公事。入侍。
정조 3년
徐有防啓曰。大提學黃景源牌不進推考傳旨。今方捧入矣。飭敎若是嚴截。而又復一味違召。事體分義。俱極未安。更卽牌招。何如。傳曰。允。
정조 3년
又啓曰。事變假注書柳光澺。身病猝重。勢難察任。今姑改差。何如。傳曰。允。
정조 3년
徐有防啓曰。卽者副修撰李命勳。謂有親病。陳疏徑出。原疏纔已捧入矣。所當直捧禁推傳旨。而此與無端徑出有異。推考警責。何如。傳曰。允。
정조 3년
傳于金勉柱曰。史官二員待命。騎馬二匹立之。
정조 3년
傳于朴祐源曰。右承旨同副承旨入侍。
정조 3년
李錫夏奉命在外。代以徐龍輔爲假注書。
정조 3년
柳光澺改差。代以安筞爲事變假注書。
정조 3년
金勉柱以弘文館言啓曰。本館下番闕直。事甚未安。修撰嚴思晩朴天行。副修撰李顯永。竝卽牌招。以爲推移入直之地。何如。傳曰。允。
정조 3년
又以兵曹言啓曰。卽伏見平安兵使金相玉今秋淸北巡操時。各邑鎭軍器。一一點視。則姑無大段欠缺者。而什物中。或有略干執頉處。各該鎭邊將及各其邑座首監色。從輕重決棍後。卽速修補之意。嚴飭云矣。其所破傷。雖是些少軍物。常時不卽修改。致有此執頉之擧。其在重邊情備陰雨之道。誠甚駭然。執頉各邑鎭守令邊將。推考警責。何如。傳曰。允。
정조 3년
又以訓鍊都監言啓曰。本局把摠吳載光。身病甚重。勢難察任。改差。何如。傳曰。允。
정조 3년
李義弼。以刑曹言啓曰。罪人李長燁尹仁福等。照律事。判下矣。取考律文。則大明律宮內忿爭條有曰。凡於宮內相敺者。杖百。李長燁尹仁福等。各決杖一百。放送之意。敢啓。傳曰。知道。
정조 3년
金勉柱。以刑曹言啓曰。罪人金學成。各別嚴刑一次事。命下矣。依傳敎。罪人金學成。嚴刑一次後。依前嚴囚之意。敢啓。傳曰。知道。
정조 3년
兵曹參判李普行疏曰。伏以。臣性本戇愚。言不知裁。偶因承宣之請推。轉成事端。以至彼此交章。瀆擾天聽。咎自臣始。罪實難逃。問備簿勘。亦出恩貸。官秩不改。私義莫伸。自惟情勢。愈益惶隕。至於惠局兼銜。前日申籲。便歸例讓。尙此盤礴。已極無謂。則其在義分。尤所未安。而伏聞日昨大臣筵奏。特擧臣名而爲請。此蓋出於量其人重其任之意。而爲朝廷事體也。顧臣去就。於是乎愈不可一味淹延。終始仍冒也。亦明矣。噫。特達之眷。惟簡在上。苟可堪承。義當盡力。何敢故爲退托。必欲祈免哉。誠以揆分量能。實所不稱。而見帶諸任。目下廉義。皆所難强。然惟此一遞。在所必先。玆不得不仰首鳴號。冒陳情懇。以冀天鑑之俯察。伏乞聖慈。曲垂體諒之恩。將臣所帶惠局之任。爲先特許鐫免。俾重公器。以安微分。不勝幸甚。踏啓字。
정조 3년
副修撰李命勳疏曰。伏以。臣之情私。夫豈有離捨供仕之望。而含恩畏義。不敢言私。抑情持被矣。卽聞家信。則臣之老母。素患風眩之症。當寒失攝。一倍添劇。食飮全却。氣息委苶。促臣歸護。臣無他兄弟。左右扶將。唯臣一人。自聞此報。按住不得。玆敢拜章徑出。伏乞聖明。俯垂矜察。亟遞臣職。以便救護。仍治臣擅離之罪。以肅朝綱。千萬幸甚。答曰。省疏具悉。爾其勿辭。救護母病。
정조 3년
奉敎徐龍輔疏曰。伏以。臣所帶春秋兼銜。與臣伯父承政院都承旨臣徐有慶兼帶修撰官之任。有應避之嫌。相避之法。在下當遞。玆敢略陳短章。仰瀆崇嚴。伏乞聖明。俯賜鑑諒。亟命攸司。照例遞改。以存公格。以安私分。千萬幸甚。答曰。省疏具悉。疏辭。下該曹稟處。
정조 3년
獻納趙錫穆啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟命王府。設鞫得情。快正王法。請海南縣定配罪人李弘濟。亟令王府。設鞫嚴問。請海南縣竄配罪人金載順。亟令王府。設鞫嚴問。請大靜縣定配罪人聖中。放逐罪人有臣宗甲義駿等。竝令王府。設鞫嚴問。期於得情。快正王法。請海美縣定配罪人申光復。更令王府。嚴鞫得情。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。嚴鞫得情。快正王法。請定配罪人具翼遠。亟寢酌處之命。仍令王府。嚴鞫得情。快施當律。請減死安置罪人大燮。亟寢酌處之命。仍令王府。設鞫得情。夬正王法。請減死罪人弼海。亟寢酌處之命。仍令王府。設鞫得情。夬正王法。請遠竄罪人安兼濟李宅鎭。亟命王府。竝加嚴鞫。期於得情。依律處斷。請恒善支屬。亟命散配。日謙兄弟。竝投絶島。以嚴隄防。請荐棘罪人瑩中。亟令王府。設鞫嚴問。快施當律。請亟收放逐罪人鄭遠達。珍島郡定配罪人閔百奮放釋之命。請固城縣投畀罪人李鎭常。巨濟府絶島安置罪人朴宗集。亟令王府。拿鞫得情。施以當律。請河東府減死定配罪人昌鼎。依律處斷。請濟州牧減死定配罪人範聖。依律處斷。請漆原縣定配罪人志遜。更令王府。設鞫嚴問。期於得情。請減死定配罪人德秀。亟令王府。更如嚴鞫。夬正王法。請削黜罪人鄭履煥。絶島安置。請淸川君金鍾正。亟命刋去爵秩。姑先放逐田里。請平海郡殺獄罪人黃師憲。亟收減死之命。更加嚴訊。期於得情。以重償命之典。請定配罪人權翊。亟令王府。嚴加刑訊。遠地定配。請鎭海縣定配罪人埏。亟令王府。拿鞫得情。仍施當律。其應坐支屬。不可遠地散配而止。亦竝施絶島散配之典。請順海。亟令王府。刻期發捕。嚴鞫得情。請李璟金默行兪纘柱韓後良金奎五等。亟令王府。嚴鞫得情。快伸王章。請申大年亟施屛裔之典。請定配罪人元榦。亟寢酌處之命。更令王府。嚴鞫得情。依律處斷。請亟寢鎭寬大春酌處之命。更加嚴鞫得情。請鄭致達妻。使喚奴婢。竝令該府。一一査出。遠地散配。請前府使任聖周。亟施邊遠定配之典。請逆賊尙魯。亟施孥戮之典。
정조 3년
己亥十一月十七日。記事官姜彙鈺。兵曹啓目。延安府使洪元燮。白川郡守權中立。康領縣監李宗魯。登山僉使羅星五。龍媒僉使鄭秀英等。所屬各邑鎭今秋操時。軍器執頉罪。依大明律各杖八十。鄭秀英段。軍器執頉及試射無分。從一科斷杖八十。竝收贖。公罪施行。而吾叉浦僉使崔恒奎。旣已渰死勿論。白領僉使白師誾。已爲遞歸。依例發緘取招照律何如事。傳曰。依允。洪元燮權中立乙良。功減一等爲良如敎。
정조 3년
己亥十一月十七日辰時。上御誠正閣。右承旨入侍時。右承旨朴祐源。假注書李度謙。記事官金健修鄭東浚進伏。上曰。漢城右尹。兵曹判書。申後入侍事及兩司長官已經與通淸人。皆書入事。分付。可也。賤臣承命出傳。上曰。翰林與承旨。有春秋館相避。則誰爲當遞。知入也。賤臣問奏曰。承旨春秋館之任減下云矣。上曰。兩司長官。使之催促書入。賤臣持入。命祐源讀奏。上曰。玉堂在外人員。知入也。賤臣問奏曰。副校理姜忱。在泰川任所云矣。上曰。時任玉堂行公人。爲幾員。知入也。賤臣承命而出。命退。承史退出。
정조 3년
己亥十一月十七日巳時。上御誠正閣。諸承旨持公事入侍時。都承旨徐有慶。左承旨徐有防。右承旨朴祐源。左副承旨李義弼。右副承旨金夏材。同副承旨金勉柱。假注書李度謙。記事官金健修鄭東浚。以次進伏。上命進前奏事。有慶讀奏綾恩君具允明服制出仕單子及京畿監司狀啓。加平郡守李得祥到任事。讀訖。上命書判付。有防讀奏禮曹啓目各祭享依牒呈施行事及來庚子式年諸科吉日。依牒呈施行事。咸鏡監司啓本純陵紅箭門改豎告由祭設行事。及廉道培妻蔡召史。一胎生三男事。禮曹啓目文獜聖乙文富成繼後事。讀訖。上命書判付。祐源讀奏咸鏡監司啓本鍾城府反庫事。戶曹啓目四度恤典依例題給事。及前判書朴宗德。行司直洪允遠。前司諫張淀。前縣監尹光昇。別致賻單子。讀訖。上命書判付。義弼讀奏咸鏡監司啓本。各邑罪人等罪名開坐事。及慶尙監司啓本李興春致命委折。更査事。平安監司啓本殺獄罪人等同推開坐事。及罪人李仁乞令該曹勘斷事。及罪人金弘肇等到配事。全羅監司啓本罪人康達同三伊等到配事。黃海監司啓本各邑殺獄罪人同推開坐事。及罪人金星千到配事。洪忠監司啓本罪人私奴善才到配事。江原監司啓本罪人方信正等到配事。讀訖。上命書判付。勉柱讀奏兵曹回啓五度及都試單子三度。及軍器執頉啓目。習陣頉單子。各鎭守令邊將推考草記。平安監司狀啓。大國人去來事及舊還分數停退事。及鴨綠江合氷事。黃海監司狀啓舊還分數停退事。及囕死人顧助事。咸鏡監司狀啓豆滿江潰決處修築事。令廟堂稟處事。全羅監司狀啓牙兵等別備米木磨鍊計給事。舊還分數停退事。江原監司狀啓舊還分數停退事。訓鍊都監把摠改差單子。守禦廳習講單子。摠戎廳習講單子。事變注書望筒及兵曹參判李普行上疏。副修撰李命勳上疏及待敎徐龍輔上疏。讀訖。上命書判付批答。上曰。差使員守令。使之入侍。賤臣。承命與金化縣監宋煥周。三登縣令李宅源。長水縣監金載七。比安縣監金翼均。居山察訪閔愿。偕入進伏。上命進前。煥周進伏。下詢職姓名訖。上曰。本邑穡事。何如。煥周曰。豊年矣。上曰。豊年亦有差等。不可混稱。果何如。煥周曰。各穀盡爲大豊矣。上曰。還穀。捧幾何。煥周曰。捧折半矣。上曰。何時上來乎。煥周曰。上來爲五日矣。上曰。以何事上來。煥周曰。以藥材進上差員上來矣。命退。宅源進伏。下詢職姓名訖。上曰。年事。何如。宅源曰。豊年矣。上曰。堇爲免歉耶。各穀盡爲登熟耶。宅源曰。各穀盡爲豊登矣。上曰。還穀。捧幾何。宅源曰。已捧四分之三矣。上曰。舊還。爲幾何。宅源曰。舊還則無矣。上曰。無戊戌舊還乎。宅源曰。無矣。上曰。有民瘼之可陳者乎。宅源曰。無可達者矣。命退。載七進伏。下詢職姓名訖。上曰。年事。何如。載七曰。豊年矣。上曰。比前年。何如。載七曰。各穀盡登。比前年爲大豊矣。上曰。舊還。爲幾何。載七曰。壬午年舊還外。無之矣。上曰。有民瘼乎。載七曰。無矣。命退。翼均進伏。下詢職姓名訖。上曰。年事。何如。翼均曰。各穀盡登。爲大豊矣。上曰。還穀。捧幾何。翼均曰。捧折半矣。上曰。舊還。爲幾何。翼均曰。戊戌舊還爲三千石矣。上曰。最久舊還。爲幾何。翼均曰。合最久舊還。則爲八千餘石矣。上曰。舊還使之分數捧上。其間若已盡捧。則汝當。何以爲之。翼均曰。捧新還後。當捧舊還。故似未及捧舊還矣。上曰。雖或始捧。當不過於分俵之數耶。翼均曰。必不過其數矣。命退。愿。未及進伏。上曰。誰也。有慶曰。居山察訪閔愿。以差員上來故入來。而異於守令。不卽進伏矣。上命進前。愿進伏。上曰。本驛有何弊端乎。愿曰。無矣。上曰。驛馬爲幾匹乎。愿曰。三百九十九匹矣。上曰。上中下等。各爲幾匹。愿曰。上等三十二匹。中等一百五十三匹。下等二百十四匹矣。上曰。驛奴爲幾名乎。愿曰。一萬六千六十餘名矣。上曰。婢貢則不捧乎。愿曰。自特敎除減之後。不捧矣。上曰。驛婢點考爲之乎。愿曰。不爲點考。而各使其夫。錄名來納矣。命退。諸臣以次退出。
정조 3년
行都承旨徐有慶坐。左承旨徐有防坐。右承旨朴祐源坐直。左副承旨李義弼坐直。右副承旨金夏材坐。同副承旨金勉柱坐。注書二員未差。假注書徐龍輔仕李錫夏仕直。事變假注書安筞仕。
정조 3년
李義弼啓曰。大司憲趙時俊牌不進。執義兪彦鏶。掌令金鍾厚在外。申致權牌不進。持平沈樂洙尹得孚牌不進。今日以監察茶時之意。敢啓。
정조 3년
李義弼啓曰。合辭方張之時。憲府無詣臺之員。除在外傳旨未下外。大司憲趙時俊卽爲牌招。何如。傳曰。允。
정조 3년
徐有防啓曰。大提學黃景源牌不進推考傳旨。今方捧入矣。昨日飭敎。又復嚴截。而一向違召。無意膺命。揆以事體。極涉未安。更卽牌招。何如。傳曰。允。
정조 3년
以掌令申致權持平沈樂洙尹得孚牌不進罷職傳旨。傳于李義弼曰。只推。
정조 3년
李義弼啓曰。掌令申致權。持平沈樂洙尹得孚。旣有只推之命。一體牌招。何如。傳曰。允。
정조 3년
以副修撰李顯永牌不進罷職傳旨。傳于徐有防曰。只推。
정조 3년
徐有慶啓曰。假注書李度謙汰去代。假注書李錫夏。姑令仍察。何如。傳曰。允。
정조 3년
傳于李義弼曰。高陽洪奉朝賀祥期在近。錢參百兩。木參同。米拾石。輸送內需司事。分付賬恤廳。
정조 3년
金勉柱。以兵曹言啓曰。禁軍來春夏等都試政府及本曹連因有故。不得設行。今已過時矣。在前如此之時。有代行祿試射之規。今亦依此擧行。何如。傳曰。允。
정조 3년
又以兵曹言啓曰。兼司僕將南志博。素患痰癖之症。當寒添劇。時月之內。差復無期。呈狀乞遞。實病旣如是。則領軍之將。不可暫曠。今姑改差。何如。傳曰。允。
정조 3년
獻納趙錫穆啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟命王府。設鞫得情。快正王法。請海南縣定配罪人李弘濟。亟令王府。設鞫嚴問。請海南縣竄配罪人金載順。亟令王府。設鞫嚴問。請大靜縣定配罪人聖中。放逐罪人有臣宗甲義駿等。竝令王府。設鞫嚴問。期於得情。快正王法。請海美縣定配罪人申光復。更令王府。嚴鞫得情。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。嚴鞫得情。快正王法。請定配罪人具翼遠。亟寢酌處之命。仍令王府。嚴鞫得情。快施當律。請減死安置罪人大燮。亟寢酌處之命。仍令王府。設鞫得情。快正王法。請減死罪人弼海。亟寢酌處之命。仍令王府。設鞫得情。快正王法。請遠竄罪人安兼濟李宅鎭。亟命王府。竝加嚴鞫。期於得情。依律處斷。請恒善支屬。亟命散配。日謙兄弟。竝投絶島。以嚴隄防。請荐棘罪人瑩中。亟令王府。設鞫嚴問。快施當律。請亟收放逐罪人鄭遠達。珍島郡定配罪人閔百奮放釋之命。請固城縣投畀罪人李鎭常。巨濟府絶島安置罪人朴宗集。亟令王府。拿鞫得情。施以當律。請河東府減死定配罪人昌鼎。依律處斷。請濟州牧減死定配罪人範聖。依律處斷。請漆原縣定配罪人志遜。更令王府。設鞫嚴問。期於得情。請減死定配罪人德秀。亟令王府。更加嚴鞫。快正王法。請削黜罪人鄭履煥。絶島安置。請淸川君金鍾正。亟命刋去爵秩。姑先放逐田里。請平海郡殺獄罪人黃師憲。亟收減死之命。更加嚴訊。期於得情。以重償命之典。請定配罪人權翊。亟令王府。嚴加刑訊。遠地定配。請鎭海縣定配罪人埏。亟令王府。拿鞫得情。仍施當律。其應坐支屬。不可遠地散配而止。亦竝施絶島散配之典。請順海。亟令王府。刻期發捕。嚴鞫得情。請李璟金默行兪纘柱韓後良金奎五等。亟令王府。嚴鞫得情。快伸王章。請申大年亟施屛裔之典。請定配罪人元榦。亟寢酌處之命。更令王府。嚴鞫得情。依律處斷。請亟寢鎭寬大春酌處之命。更加嚴鞫得情。請鄭致達妻使喚奴婢。竝令該府。一一査出。遠地散配。請前府使任聖周亟施邊遠定配之典。請逆賊尙魯。亟施孥戮之典。答院曰。不允。措辭見上
정조 3년
戶曹判書金華鎭疏曰。伏以度支劇曹也。判堂重任也。方當我聖上奮勵一初。董飭百工之時。臣雖無狀。豈不欲竭智殫誠。以圖酬委畀之萬一。而其奈才識粗淺。氣力荏弱。膠固之貢弊。無以釐革。尾閭之經用。無以整理。一味尸素。徒竊廩祿。每自循省。如負大何。不能者止。聖訓攸戒。固宜早自引免。何敢至今淟涊而歲末收租之案。未及了勘。春後支繼之需。必得拮据而後。庶不知空手治簿。雖不得不姑且遲徊。其何可一向盤礴。不知所以自處也哉。況臣稟賦至脆。蒲柳早謝。素患痰癖之症。每當寒節。無歲不發。而最是膈痞胃敗。飮啖不化。自致肌肉益脫。神精漸耗。外似支吾。內實危厲。近又重添感冒。咳喘兼發。委身床褥。忽忽如逃空者。以此綿綴之氣。其何以管攝文書。應接事務乎。臣身顚沛。固不足恤。而版曹異於他司。一日瘝廢。有一日之害。二日瘝廢。有二日之害。則顧此賤疾。有非時月所能供職。寧容一任虛帶。爲臣養痾之坊乎。臣非敢飾辭言病。爲一毫便身之狀。庶幾日月之明。必有所俯燭矣。玆敢冒入文字。仰首鳴號。伏乞聖慈。天地父母。察臣病形之決難强迫。諒臣職務之不可暫曠。亟賜鞶禠之恩。以幸國事。仍治瀆撓之罪。以安臣分。公私不勝兩幸。仍念臣病如此。旣無登筵之路。所欲稟裁者。不得不附陳焉。餉廳事。旣伏承釐正之敎。而間因將臣遞易。雖未卽擧行。蓋自本廳創設以來。前後所劃付者。卽屯土七千餘結。而目下收稅。未能滿二千結。事之無實。寧不寒心。四五年來。雖有稅額酌定之事。一年所捧。不能當一年之用。今若無別般變通。遷就因循。則顧其勢如水益下。將無以收拾。臣意爲先嚴飭守令。考案踏驗。修報其陳起成冊後。發遣郞廳。抽栍摘奸。或以有爲無。以起爲陳之處。隨其現發。論以隱結犯用之律。則爲守令者。孰敢不一心奉公乎。若其納稅之規。一依宮結有無土及均廳隱餘結徵稅之法。作米處。使之舡運。作木處使之陸運。一體入錄於每年收租案。趁限上納之意。嚴立科條。成出節目。本廳之管束不懈。列邑之奉行惟勤。則一年二年。不患稅納之不裕。支放之不足。夫然後都監軍物恒式外。每年所餘。次次儲蓄。作爲封不動。則不時。軍需之別下者。亦足以隨時措辦矣。此非舊法之更張。而其間利害。不啻較然。不如是矯弊。則雖屬之地部或訓局。恐未有實效也。下詢廟堂而進退焉。水運判官之厥初創置。槪爲嶺底諸郡湖西野邑稅穀。運納而設也。一自嶺底作木之後。卽今所捧納者。不過湖西七邑。而逐年未收。轉成積逋。十餘年之間。厥數不貲。此其弊不在該邑而在運判也。誠以爲運判者多是年限已滿。又無解由拘礙之故。罪無可徵。爲弊至此。今若以本道守令。輪定差員。年年運納。一如牙山之法。而水運判官革之固可也。其或判官不可革。則必以年少勤幹之人。另擇差遣。觀其勤慢。有所勸懲。解由拘礙。亦如守令之例。則其在運漕之政。庶或不至如前日之疎虞。竝乞下詢而裁處焉。答曰。省疏具悉。度支重任。何可輕遞。疏陳事。下廟堂稟處。卿其勿辭行公。
정조 3년
己亥十一月十八日午時。上御誠正閣。禮房承旨入侍。右承旨追後入侍時。左承旨徐有防。假注書徐龍輔。記事官金健修鄭東浚。以次進伏訖。上曰。李度謙入來乎。有防曰。姑未入來矣。上曰。奉命之如是遲滯。極爲稽忽。汰去。可也。綏吉園。奉審注書汰去。出榻敎上曰。注書出去。李度謙沐去代。李錫夏使之仍察。而仍爲入侍事分付。可也。龍輔承命退出。賤臣李錫夏。追入進伏。上曰。右承旨入侍事。分付。可也。出榻敎賤臣承命出來。右承旨朴祐源召入進前。上命有防祐源。分讀兩司推緘。仍書判付。上曰。兩司久遠推考照律謄錄。注書持入。可也。賤臣承命出問後。還奏曰。久遠謄錄。盡被火災。今無餘者云。故不得持來矣。上命退。諸臣以次退出。
정조 3년
己亥十一月十八日酉時。上御誠正閣。坐直承旨入侍時。右承旨朴祐源。假注書李錫夏。記事官金健修鄭東浚。以次進伏訖。上曰。俄者入侍時。公事之未及盡讀者。讀之。可也。祐源。讀兩司推緘。仍書判付。以明日經筵取稟。傳曰。只晝講。上曰。今日伴直誰也。祐源曰。左副承旨臣李義弼也。仍命退。諸臣以次退出。
정조 3년
行都承旨徐有慶坐。左承旨徐有防病。右承旨朴祐源坐直。左副承旨李義弼坐直。右副承旨金夏材坐。同副承旨金勉柱坐。注書二員未差。假注書徐龍輔仕李錫夏仕直。事變假注書安筞仕。
정조 3년
李義弼啓曰。合辭方張之時。兩司無詣臺之員。事甚未安。除在外傳旨未下外。呈告人員。竝卽牌招。何如。傳曰。允。
정조 3년
傳于徐有慶曰。諸承旨持公事入侍。
정조 3년
金勉柱啓曰。禁衛營從事官來言。今日本營軍兵日次私習云矣。敢啓。傳曰。知道。
정조 3년
以掌令申致權。持平沈樂洙尹得孚等。牌不進罷職傳旨。傳于李義弼曰。只推。
정조 3년
以司諫李東郁。獻納趙錫穆。正言李齊萬等。牌不進罷職傳旨。傳于李義弼曰。只推。
정조 3년
李義弼。以弘文館言啓曰。副校理權以綱。旣有只推之命。卽爲牌招察任。何如。傳曰。允。
정조 3년
朴祐源。以賑恤廳言啓曰。因傳敎錢三百兩。木三同。米十石。輸送內需司之意。敢啓。傳曰。知道。
정조 3년
大司諫徐有元疏曰。伏以臣之待罪見職。今已兩朔。言論風采。自知不稱。而義重沐浴。冒沒仍因。前後登筵。亦云多矣。未嘗出一言論一事。以副聖上勤勵之至意。循例謄傳。又不能仰格天聽。臣之溺職之罪。非但同朝之所共知。聖鑑想已俯燭。臣方循省愧懼。若隕淵谷。廉隅所在。旣不敢爲抗顔周行之計。則去就一節。非所可論。縮伏自訟。威罰是竢。且臣目下情理。有萬萬懇迫者。臣之老母。素抱貞疾。居常懍懍。近因日候之乖常。本病之外。又添毒感。寒痰內祟。風熱外攻。諸般症形。極其非細。自來凘綴之氣。不知落下幾層。起居飮食。須人扶將。臣無他兄弟。獨自焦遑。實無晷刻離捨之望。而此際召牌儼臨。臣雖欲抑情趨膺。其勢末由。玆敢隨詣闕外。短章疾籲於孝理之下。伏乞天地父母。俯賜矜察。亟削臣職。以便救護。仍治臣罪。以肅朝綱。千萬幸甚。省疏具悉。爾其勿辭。救護母病。
정조 3년
左參贊黃景源疏曰。伏以臣伏見聖旨。以璿源譜略跋文及列聖誌狀凡例。令臣卽爲製進者。臣年老神精銷鑠。不足以應旨譔述。然苟無自來情勢。則寵數俯加於臣者。已踰二十有五日矣。恩命下辱於臣者。且至三十有三牌矣。顧何敢不爲殿下。一謝恩命。製進文字乎。臣猥蒙先大王特達之知。自亞卿擢授文衡。榮寵過分。被人中傷。於今已十四歲矣。臣不敢追訟往事。而文衡便成天限。雖萬戮不可復進。非徒自斷於臣心。上自公卿大夫。下至士庶人。皆以爲不可復進。何也。義之當辭而已矣。誠使臣怵雷霆之威。而懾斧鉞之誅。昧冒承命。復長三館。則公卿大夫。知臣者。必哀其衰。而不知臣者。必駭且笑矣。至於閭巷士庶人。必指臣唾罵而言曰。向者受人之蹴而復就三館之長。古所謂不識人間羞恥事者。此之謂也。臣將何辭而自解乎。今殿下踐位元年。首擢臣而復授文衡。其光耀。可謂極矣。而臣有難進之義。具疎冒陳。則聖心特賜矜諒。卽許鐫免。俾伸廉隅。臣至今感祝聖恩。而不意仁覆之天。未踰三歲。而復授許免之職。臣誠錯愕。莫知聖意之所由出也。臣嘗叨弘文館提學。一召輒進。又叨藝文館提學。不待一召。而往往翼日拜命。獨於文衡。抗明命而不就者。豈有他哉。於提學。素無情勢。義當受也於文衡素有情勢。義不當受也已矣。然則殿下庶可以鑑臣之心。非敢慢也。夫文衡。至淸之器也。拜命者。不正其義而受之。其不爲文衡之玷者幾希矣。臣往時旣罹毁辱。如可以復受此職。則其義固不正也。人將謂文衡之玷自臣始。寧不懼哉。禮。君召。一節以趨。二節以走。趨走者。致其恭也。今殿下。日日召臣。不止二節。而猶抗九天之召。不知趨走。臣罪當誅也久矣。故祗詣禁局之外。冒萬死復瀆聰聽。伏惟殿下。亟降明命。削臣新授文衡之職。勘臣積逋嚴召之罪。爲人臣違命者戒。不勝幸甚。答曰。省疏具悉。卿毋庸更辭。卽速行公。
정조 3년
己亥十一月十九日。記事官姜彙鈺。
정조 3년
刑曹啓目。以罪人安七金。刺殺金得龍事。嚴訊而終不就服。更加各別嚴刑。期於得情。何如。傳曰。情狀極爲凶獰。更良各別嚴刑。期於得情爲良如敎。
정조 3년
刑曹啓目。罪人金廷周。以僞造關文事。累次嚴訊。終不吐實。更加各別嚴刑。期於得情。何如。傳曰。情狀極爲凶獰。更良各別嚴刑。期於得情爲良如敎。
정조 3년
刑曹。僞造罪人金奉鎭。加刑啓目。傳曰。更良各別嚴刑。期於得情爲良如敎。
정조 3년
刑曹。御寶僞造罪人朴𤩕加刑啓目。傳曰。更良各別嚴刑。期於得情爲良如敎。
정조 3년
刑曹。僞造御寶罪人金龍河。加刑啓目。傳曰。更良各別嚴刑。期於得情爲良如敎。
정조 3년
刑曹。殺獄罪人李光點。加刑啓目。傳曰。更良各別嚴刑。期於得情爲良如敎。
정조 3년
己亥十一月十九日巳時。上御誠正閣。晝講入侍時。特進官鄭光漢。知事李福源。參贊官金夏材。侍讀官李儒慶。檢討官嚴思晩。假注書李錫夏。記事官金健修鄭東浚。安川君烓。行副護軍鄭胄新。以次進伏訖。上讀前受音。自子貢問爲仁。止不與立也。儒慶讀奏。自子曰躬自厚。止不以人廢言。上讀新受音訖。上曰。文義陳之。儒慶曰。躬自厚而薄責於人。蓋是忠恕之工也。呂伯恭。常性褊急。至讀此章。寬原和易。深得變化氣質之功。而子貢問終身行之者。夫子以其恕乎爲答。由此觀之。聖門要妙之工。不越乎一恕字矣。伏願留念焉。君子義以爲質。禮以行之。孫以出之。信以成之者。蓋言其次第。而至若一信字。乃是誠實之意。無往而不在焉。若非誠實之工。則其於制事之本。節文之方。無以得其實效。而亦安有出而退遜之理哉。於斯四者。可見一信字之爲第一工夫也。伏願體念焉。目君子病無能焉。至小人求諸人。此三章。文雖異而義則一。究厥本義。莫要於求諸己三字也。伏願留意焉。思晩曰。躬自厚而薄責於人。上番旣以恕字仰達。而若欲取譬於古先哲辟。則成湯之百姓有過。在予一人。檢身若不及。可爲切近要鑑。伏願留念焉。第二章。重稱如之何如之何者。可見聖人臨事審愼之義也。若不反覆思量。而遽自率意妄行。則雖閭巷韋布之賤。必多顚倒乖戾之事。況在人君政令之間。事爲之際。可不思之熟而處之審哉。伏願留意焉。上曰。經筵。陳文義。可也。福源曰。玉堂旣已陳奏。別無更達。而義以爲質之義字。有以見爲本於四端之義也。蓋義者。臨事制宜之具。故古昔聖人。知其事事物物之間。無往不在。以爲制事之本質。而後世則義名一定。不可移易。認以四端中一事而不知爲隨處制宜之本。若能於義以爲質四字上。體驗其爲本之理。遇事接物。必以義爲之本體。則可爲制事得宜之道矣。上曰。所陳好矣。光漢曰。玉堂旣以求諸己之意仰奏。而今此諸章中。求諸己三字。最爲要領。反求之道。在於平日自省。凡於日用云爲之間。恒留自省之意則好矣。夏材曰。上下番。自厚薄責之義。經筵官義以爲質之奏。皆好矣。以恕爲工。則凡於修身之道。何患其不能也。以義爲體。則其他三者之用。自可以隨至矣。臣等所陳。雖涉陳腐。而君子不以人廢言。此篇有訓。伏願廓恢聖度而留念焉。上曰。自厚薄責。註下固已言之。而大體善則稱人。過則稱己之意。不過修己中一事。而呂伯恭之讀此丕變。蓋其性。於此尤爲着題。故自至於開發興氣矣。若工夫不曾勤著。而不能過自菲薄。則此地處猝難企及矣。儒慶曰。若以求諸己三字。爲平日工夫。則方可及於此域矣。思晩曰。不憤不悱。至於燮化氣質。則可謂善觀書矣。福源曰。若非積累之工。則不可及於如許地步。伯恭似有平日喫緊之工而致此也。夏材曰。躬自厚。與過於退讓有異。過於退讓則愞矣。此閫域。難以造詣矣。上命退。諸臣以次退出。
정조 3년
己亥十一月十九日未時。上御誠正閣。諸承旨持公事入侍時。行都承旨徐有慶。右承旨朴祐源。左副承旨李義弼。右副承旨金夏材。同副承旨金勉柱。假注書李錫夏。記事官金健修鄭東浚。以次進伏訖。有慶等。分讀兩司推緘。上曰。其中別置者。皆書分揀。而其他有功議者。則皆以功減一等。書下判付。可也。上曰。判付之例。以親奉敎依允書之乎。以親啓依允書之乎。承旨出問後書之。可也。義弼。承命出問後。還奏曰。以親奉敎依允書之云矣。上曰。然則昨日推緘判付。皆誤書。承旨退出後。皆改書。可也。有慶等。分書判付竝踏下。上曰。有他公事乎。祐源曰。別無他公事。而推考房有罪人文案一張矣。義弼讀罪人李光點更招案。仍踏下。上曰。大提學疏批已下乎。有慶曰。未下矣。上仍命書疏批。祐源曰。大提學黃景源。疏批已下。更爲牌招。何如。上曰。依爲之。出擧條大提學黃景源牌招事。出榻敎上曰。李普行上疏踏啓字。此是無前例之事。該房事當稟請。而何不爲之耶。有慶曰。臣則惶恐待罪矣。上曰。何必待罪耶。仍命退。諸臣以次退出。
정조 3년
己亥十一月十九日酉時。上御誠正閣。右承旨入侍時。右承旨朴祐源。假注書李錫夏。記事官金健修鄭東浚。以次進伏訖。上曰。徐龍輔。入直奎章閣乎。祐源曰。然矣。上曰。注書出去。待敎入侍事分付。可也。賤臣承命出來。與奎章閣待敎徐龍輔。偕入進伏。上謂龍輔曰。外方冊板。今皆上來乎。龍輔曰。略有上來者矣。上命退。諸臣以次退出。
정조 3년
行都承旨徐有慶坐。左承旨徐有防坐直。右承旨朴祐源坐。左副承旨李義弼坐。右副承旨金夏材坐直。同副承旨金勉柱病。注書二員未差。假注書徐龍輔仕李錫夏仕直。事變假注書安筞仕。
정조 3년
金勉柱。以都摠府言啓曰。今日入直內三廳武兼禁軍及軍兵等中日習射。請出標信。傳曰。停。
정조 3년
傳于金夏材曰。左承旨入侍。
정조 3년
傳于金夏材曰。禮房承旨入侍。
정조 3년
徐有防。以禮曹言啓曰。社稷祈穀祭。每於歲初上辛日。遣大臣攝行事。曾已定式矣。來正月初二日上辛日。社稷祈穀祭。遣大臣攝行。何如。傳曰。謹當躬行矣。
정조 3년
徐有防。以實錄廳郞廳。以摠裁官意啓曰。本廳都廳堂上李普行所修實錄。今已告訖。所帶都廳堂上之任。依例減下之意。敢啓。傳曰。知道。
정조 3년
金夏材。以兵曹言啓曰。今十二月二十日。前假監役尹東美。自敦化西挾門入來。鳴申聞鼓。事當下該曹推問。而係是朝官。令攸司。稟處。何如。傳曰。允。
정조 3년
又以兵曹言啓曰。今十一月二十日。廣州居趙召史稱姓女人。自敦化西挾門入來。鳴申聞鼓。依定式下該曹推問。何如。傳曰。允。
정조 3년
同副承旨金勉柱疏曰。伏以臣之偏母。年近七旬。素抱員疾。居常凜綴。風眩痰滯之症。少失調將之方。則每當寒節。如期輒發矣。近因時候之乖常。重冒毒感。又添食滯。舊痾新𧏮。一時竝作。累日彌苦。轉側須人。臣於昨日申後。蒼昏歸省。則諸般症形。比前尤谻。胸膈煩憫。達夜失睡。飮啖全却。神昏氣鑠。時日之內。無望差減。臣方焦遑罔措。左右扶將。實無暫捨供劇之勢。不得已曉未仕進。方切悚蹙。天牌踵臨於此際。義分固重。而情私亦迫。隨詣闕外。胃夜違傲。敢陳短章。疾聲呼籲。伏乞天地父母。俯垂矜察。亟遞臣職。以便救護。仍治臣瀆擾之罪。以肅朝綱。千萬幸甚。省疏具悉。爾其勿辭。救護母病。
정조 3년
己亥十一月二十日巳時。上御誠正閣。左承旨入侍時。左承旨徐有防。假注書李錫夏。記事官金健修鄭東浚。以次進伏訖。上曰。注書出去。宣傳官一員。使之待令於閣外。騎郞發牌。今日內弓房等第時。靑陽門近處。雜人嚴禁事。分付。可也。賤臣。承命出來。分付後還入。上曰。承旨持標信。出給宣傳官禁軍及扈衛軍官。今日試射事。分付。而同副承旨牌招。可也。同副承旨牌招。出榻敎諸臣以次退出。
정조 3년
己亥十一月二十日酉時。上御誠正閣。禮房承旨入侍時。左承旨徐有防。假注書李錫夏。記事官金健修鄭東浚。以次進伏訖。上命書傳敎曰。內弓房弓子。年例等第時。扈衛軍官閑良李永植。柳葉箭一巡邊四中。金天夢三中四分。竝依例直赴殿試。禁軍出身洪梜。三中四分。似當邊將除授。而聞是宣薦云。待準朔相當職調用。駕前正憲李載弘。三中五分加資。又命書傳敎曰。內弓房弓子。年例等第時。別軍職姜五成。片箭二中。依例加資。武藝別監兼司僕朴枝萬二中。亦爲依例直赴殿試。上曰。注書出去。今日奎章閣一提學入來時。校正冊子。持入。可也。賤臣承命出問後。還奏曰。聞本閣入直官言。則未及盡爲校正。不成冊子云。故不得持來矣。上命退。諸臣以次退出。
정조 3년
行都承旨徐有慶坐。左承旨徐有防坐。右承旨朴祐源坐。左副承旨李義弼坐。右副承旨金夏材坐直。同副承旨金勉柱坐直。注書二員未差。假注書徐龍輔仕李錫夏仕直。事變假注書安筞仕。
정조 3년
李義弼啓曰。大司憲趙時俊。牌招未下。執義兪彦鏶。掌令金鍾厚在外。掌令申致權。持平沈樂洙尹得孚。牌招未下。今日以監察茶時之意。敢啓。傳曰。知道。
정조 3년
徐有防啓曰。大提學黃景源牌不進推考傳旨。今方捧入矣。前後飭敎。不啻嚴截。而日事違召。終不膺命者。揆以事體。極爲未安。更卽牌招。何如。傳曰。允。
정조 3년
備忘記。今日賓廳講書日次。該房承旨。將至厥參而不請牌招。近者玉堂番次苟簡。行公館官。無故請告而曲循捧單。俱非院長之責乎。都承旨徐有慶。從重推考。該房承旨金勉柱。卽爲牌招擧行。修撰朴天行呈辭勿施。亦卽牌招察任。
정조 3년
徐有防啓曰。大提學黃景源牌不進推考傳旨。今方捧入。而前後申飭之下。如是違牌。尙不擧行。事體所在。誠極未安。更卽牌招。何如。傳曰。允。
정조 3년
徐有防啓曰。大提學黃景源。再牌不進推考傳旨。今方捧入。而又復違牌。無意膺命。事體道理俱涉未安。所當更請牌招。而係是一日三牌。何以爲之。敢稟。傳曰。更爲牌招。
정조 3년
金勉柱。以兵曹言啓曰。今十一月二十一日。武臣賓廳講書時。都摠府經歷李義彬。將鑑第二卷不通。部將李顯忠。通鑑第二卷不通。吳鐸將鑑第二卷不通。御營廳哨官李希顔。通鑑第二卷不通。依定式推考警責。何如。傳曰。允。
정조 3년
李義弼。以刑曹言啓曰。因兵曹啓辭。前監役尹東美。鳴申聞鼓。下該曹推問事命下矣。所當卽爲捧供。而尹東美。係是朝官。令義禁府擧行。何如。傳曰。允。
정조 3년
又以義禁府言啓曰。刑曹啓辭內。前假監役尹東美。鳴申聞鼓。所當卽爲捧供。而係是朝官。令義禁府擧行事。允下矣。尹東美。今方待命。卽爲拿囚之意。敢啓。傳曰。知道。